CELEX: 52019DP0067
Language: hu
Date: 2019-11-27 00:00:00
Title: Az Európai Parlament 2019. november 27-i határozata a Bizottság megválasztásáról (2019/2109(INS))

2021.6.16.   
            
            
               HU
            
            
               Az Európai Unió Hivatalos Lapja
            
            
               C 232/68
            
         
      P9_TA(2019)0067
      A Bizottság megválasztása
      Az Európai Parlament 2019. november 27-i határozata a Bizottság megválasztásáról (2019/2109(INS))
      (2021/C 232/13)
      
         Az Európai Parlament,
      
      
                  —
               
               
                  tekintettel az Európai Unióról szóló szerződés 17. cikke (7) bekezdésének második és harmadik albekezdésére,
               
            
                  —
               
               
                  tekintettel az Európai Atomenergia-közösséget létrehozó szerződés 106a. cikkére,
               
            
                  —
               
               
                  tekintettel a 2019. július 2-i (EU) 2019/1136 európai tanácsi határozatra (1), amely Ursula von der Leyent javasolja a Bizottság elnökének,
               
            
                  —
               
               
                  tekintettel Ursula von der Leyennek a 2019. július 16-i plenáris ülésen tett nyilatkozatára és politikai irányvonalainak ismertetésére,
               
            
                  —
               
               
                  tekintettel a 2019. július 16-i határozatára (2), amely Ursula von der Leyent választotta meg a Bizottság elnökének,
               
            
                  —
               
               
                  tekintettel a Bizottság megválasztott elnökének jóváhagyásával hozott, az Unió külügyi és biztonságpolitikai főképviselőjének kinevezéséről szóló, 2019. augusztus 5-i (EU) 2019/1330 európai tanácsi határozatra (3),
               
            
                  —
               
               
                  tekintettel a Tanács javaslata alapján a Bizottság tagjaivá való kinevezésre javasolt további személyek listájának elfogadásáról, valamint az (EU) 2019/1393 határozat hatályon kívül helyezéséről és felváltásáról szóló, a Bizottság megválasztott elnökével közös megegyezésben hozott, 2019. november 25-i (EU) 2019/1949 tanácsi határozatra (4),
               
            
                  —
               
               
                  tekintettel a biztosjelölteknek a parlamenti bizottságok előtt, 2019. szeptember 30. és november 14. között tartott meghallgatásaira, továbbá a biztosjelölteknek a meghallgatásokat követő értékeléseire,
               
            
                  —
               
               
                  tekintettel a Bizottsági Elnökök Értekezlete 2019. november 20-i ülésén és az Elnökök Értekezlete 2019. november 21-i ülésén lefolytatott vizsgálatra,
               
            
                  —
               
               
                  tekintettel a Bizottság megválasztott elnöke által a plenáris ülésen, 2019. november 27-én tett nyilatkozatra,
               
            
                  —
               
               
                  tekintettel eljárási szabályzata 125. cikkére és VII. mellékletére,
               
            
               
                  1.
               
               
                  megadja jóváhagyását a Bizottság elnökének, külkapcsolatokért felelős alelnökének (az Unió külügyi és biztonságpolitikai főképviselőjének) és többi tagjának testületként történő kinevezéséhez, a 2024. október 31-ig tartó hivatali időszakra;
               
            
               
                  2.
               
               
                  utasítja elnökét, hogy továbbítsa ezt a határozatot az Európai Tanácsnak, a Miniszterek Tanácsának, valamint a Bizottság megválasztott elnökének.
               
            
         (1)  HL L 179. I, 2019.7.3., 2. o.
      
      
         (2)  Elfogadott szövegek, P9_TA(2019)0002.
      
         (3)  HL L 207., 2019.8.7., 36. o.
      
      
         (4)  HL L 304., 2019.11.26., 16. o.